Tíu heimsmeistarar keppa í skák á Selfossi 18. nóvember 2019 13:23 Alþjóðlegt skákmót með þátttöku tíu fyrrverandi heimsmeistara hefst á Hótel Selfossi í kvöld . Mótið er haldið í tilefni af 30 ára afmæli Skákfélags Selfoss og nágrennis . Opnunarhátíð mótsins er í kvöld en þar verður dregið í töfluröð á mótinu , þar sem allir munu keppa við alla . Mótið stendur til 29. nóvember . Keppendur á mótinu eru stórmeistararnir Hannes Hlífar Stefánsson , Héðinn Steingrímsson og Helgi Áss Grétarsson , Mikhail Antipov frá Rússlandi , Sergei Zhigalko frá Hvíta-Rússlandi , Ahmed Adly frá Egyptalandi , Rafael Leitão frá Brasilíu og alþjóðlegu meistararnir Sarasadat Khademalsharieh frá Íran , Semyon Lomasov frá Rússlandi og Dinara Saduakassova frá Kasakstan . Málþing um stöðu skákíþróttarinnar Fyrsti liður þessarar skákhátíðar er málþing um stöðu skákíþróttarinnar á Íslandi og hefst það kl. 17:30 á Hótel Selfossi . Guðmundur G. Þórarinsson , Gunnar Björnsson , Jóhann Hjartarsson , Jóhanna Björg Jóhannsdóttir , Sigurbjörn Björnsson og Tinna Kristín Finnbogadóttir flytja erindi og taka þátt í pallborðsumræðum . Eftir málþingið verður boðið upp á súpu .